Zhantas/Cleaned-Kyrgyz_Wikipedia huggingface dataset:
Акматов Барпы

Акматов Барпы 1949-жылы 15-апрелде Сузак районунун Кедей-Арык айылында туулган.
 
1966- жылы У. Абдукаимов атындагы орто мектебин, Ош Мамлекеттик педагогикалык институтун артыкчылык диплому менен аяктап, Токтогул районуна караштуу Ж. Бөкөнбаев атындагы орто мектепте математика мугалими болуп иштей баштаган.
Советтик Армиянын катарында кызмат өтөгөн.
 
Жалал-Абад шаарында жайгашкан педагогикалык окуу жайында мугалим болуп иштеп турганда 1973-жылы белгилүү педагог Ж. Мустафиндин чакыруусу менен ОшПИнин алгебра жана геометрия кафедрасында окутуучу, ага окутуучу жана доценттик кызматта иштеп келген.
 
Москва шаарындагы М. И. Ломоносов атындагы университетинин мехмат факультетинде стажер-мугалим катарында билимин ошол эле шаарда жайгашкан В.И. Ленин атындагы Мамлекеттик педагогикалык университетинин “Геометрия жана топология” адистиги боюнча аспирантурада окуган.
 
 
Профессор Н. М. Остиянунун жетекчилиги менен илимий иттттин үстүндө иштеп, 60 дан ашуун илимий жана окуу методикалык макалалары жарык көргөн.
 
1993- жылы “Дифференциалдык структуралар менен багытталган көп түспөлдүүлүктөгү сызыктуу бөлүштүрүүлөр” деген темада кандидаттык дисертациясын ийгиликтүү жактаган.
 
Докторлук илимий-изилдөө жумушун Москва шаарында жайгашкан В. И. Ленин атындагы Мамлекеттик университетте улантып жатканда
2005-жылы 23-июлда капилеттен көз жумган.

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Абазов Макамбай

Абазов Макамбай 1950-жылы 19-мартта Сузак районунун Кызыл-Кыя айылында туулган.
 
 
Жалал-Абад шаарындагы A. С. Пушкин атындагы педагогиялык окуу жайынын дене-тарбия бөлүмүн бүтүргөн.
 
1973-1976-жылдары Карл-Маркс атындагы мектеп интернатында тарбиячы болуп иштеген.
 
 1979-1993-жылдары Жалал-Абад Мамлекеттик Университетинде педагогика жана психология мугалими, 
 1993 -жылдан ушул күнгө чейин, ушул эле окуу жайынын, инженердик педагогикалык факультетинин педагогика жана психология кафедрасынын ага окутуучусу болуп эмгектенет. 
 
2013-жылы Жалал-Абад “Мамлекеттик Университетине эмгек сиңирген мугалими” ордени менен сыйланган жана ушул эле жылы “Эл агартуунун наамын алган.
 
Бир канча Ардак грамоталардын ээси.

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Усенбаев Шарипбек

Усенбаев Шарипбек 1950-жылы Сузак районунун Кара-Булак айылында туулган.
 
1972-жылы Ош Мамлекеттик педагогикалык институтунун музыкалык факультетин аяктап, ошол жылдан бери Ж. Бөкөнбаев атындагы балдар үйүндө духовой оркестрдин жетекчиси, музыкалык мектептин мугалими болуп эмгектенип келе жатат.
 
40 жылдан ашык балдарга музыка тармагында билим берип урмат-сыйга ээ болгон адам.
“Эл агартуунун мыктысы” Көптөгөн Мамлекеттик, областтык, райондук Ардак грамоталар жана дипломдор менен сыйланган.

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Усенбаева Рахима

Усенбаева Рахима 1954-жылы Сузак районунун Октябрь кыштагында туулган.
 
 
Ош Мамлекеттик педагогикалык институтун аяктап, эмгек жолун 1970- жылы Сузак районунун “8-Март” орто мектебинде мугалим болуп иштеп баштаган.
 
1973-жылдан бери Ж. Бөкөнбаеватындагыбалдарүйүндөтарбиячы,башталгыч класс мугалими, кружок жетекчиси болуп эмгектенип келе жатат.
 
Областтык “Жылдын мыкты кабинети” конкурсунда биринчи орундун жеңичүүсү.
 
Элге билим берүү Министрлигинин, областтык, райондук, жергиликтүү көптөгөн “Ардак грамоталарынын” ээси.
 
 
“Эл агартуунун отличниги” Мугалимдик эмгек стажы 45 жыл.

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Шаболотов Ахматбек

Шаболотов Ахматбек 1957-жылы 17-январда Көк-Жаңгак шаарында туулган.
 
 1974-жылы Октябрь кыпггагындагы Мичурин атындагы орто мектепти аяктап, Россиядагы Мичуринск шаарындагы Мамлекеттик педогогикалык институтка тапшырып,
1979-ийгиликтүү аяктаган.
Эмгек жолун ошол эле жылы Ж. Бөкөнбаев атындагы Октябрь балдар үйүндө орус тил адабиятынан мугалим болуп иштеп баштаган.
 
1982-1986-жылдары комсомолдук, партиялык тармакта,
1986-2000-жылдары Р. Исманалиев атындагы орто мектепте завуч, У. Абдукаимов атындагы орто мектепте директор,
Жалал-Абад шаарындагы Коммерсиялык институтта мугалим,
2002-жылдан бери И. В. Мичурин атындагы орто мектепте тарых мугалими болуп эмгектенет.
 
Бир канча «Ардак грамота» жана башка сыйлыктар менен сыйланган.
«Эл агартуунун отличниги»

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Дарбанов Беркутбай

Дарбанов Беркутбай 1959-жылы Сузак районунун Октябрь кыштагында туулган.
 
 
 1977-жылы Мичурин атындагы орто мектепти аяктаган.
 Ош Мамлекеттик Педагогикалык Институтунун Филология факультетинин “Орус тили жана адабияты”адистигин артыкчылык диплом менен аяктап, ОШМУнун Орус тили жана адабияты кафедрасында окутуучу болуп иштеп калган. 
 1989-жылы Москвага Целевой аспирантурада күндүзгү бөлүмүндө окуган. 
 1992-жылы аспирантураны аяктап Кандидаттык диссертациясын ийгиликтүү коргогон.
 1992-жылдан баштап Бишкек Мамлекеттик Университетинин «Жалпы жана салыштырма тил» илимий кафедрасында доцент болуп эмгектенген. 
 1996-жылдан Жалал-Абад Мамлекеттик Университетине атайын чакырылып “Орус тили жана адабияты” кафедра башчысы болуп дайындалган. 
 2012-жылдан баштап Филология факультетинин деканы. 
 1993- жылы Филология илиминин Кандидаты даражасы ыйгарылган. 
 2000-жылы доцент наамын алган. 
 2013-жылы Филалогия илиминин доктору даражасына ээ болгон. 
 1 монография 50дөн ашык илимий эмгектери жарык көргөн.

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Туроператор

thumb|Туроператор

Туроператор - турларды комплектациялоочу, аларды сатуучу жана туристтерге ар кандай кызмат көрсөтүүлөрдү ишке ашыруучу уюм. 

Туроператорлор туристик пакеттерди иштеп чыгып, турлардын наркын эсептешет, андан ары турларды реализациялоо үчүн тургагенттерге жиберишет.

 Колдонулган адабияттар 
«Кыргызстан». Улуттук энциклопедия: 7-том / Башкы ред. Ү. А. Асанов. К 97. Б.: «Кыргыз энциклопедиясы» башкы редакциясы, 2015. - 832 б., илл. ISBN 978-9967-14-125-4

Категория:Туризм
Турнир

Турнир (нем. turnier) - катышуучулардын саны экиден көп болгон өздүк жана командалык мелдештерди өткөрүү формасы. 

Негизги системасы айланма (ар бири бардыгы менен бир же көп жолу беттешет) жана олимпиялык же кубоктук (утулгандар кийинки турга катышпайт) түрүндө болот. Турнирдин олимпиялык, чемпионаттык кубоктук жана чакыруу иретинде өткөрүлүүчү жсшдоштук түрлөрү бар. Өткөрүлүүчү Турнирдин маанисине, катышуучулардын санына жана өткөрүү убактысына карата алардын түрлөрү белгиленет. Мис., КРде бокс боюнча Д. Шопоковдун, грекрим күрөшү боюнча И. В. Панфиловдун, эркин күрөш боюнча Каба уулу Кожомкулдун, улуттук күрөш боюнча С. Садыковдун эл аралык Турнири жана волейбол боюнча И. К. Ахунбаевдин, С. Чокморовдун республикалык маанидеги Турнирлери өткөрүлүп турат.

 Колдонулган адабияттар 
«Кыргызстан». Улуттук энциклопедия: 7-том / Башкы ред. Ү. А. Асанов. К 97. Б.: «Кыргыз энциклопедиясы» башкы редакциясы, 2015. - 832 б., илл. ISBN 978-9967-14-125-4

Категория:Спорт
Турмалин

thumb|upright|Турмалин.
Турмалин (сингал тилинде «тормалли» - акак таш) - шакектүү бор-силикаттар классына кирүүчү минерал. 

Жалпы хим. формуласы: (Na, Са) (Mg,Fe, Li)3 Al6 (Si6 018) (В03)3 (ОН)4. Тригон системасында кристаллданат. Түрлөрү: шерл - кара, темирлүү Турмалин; дравит - күрөң, магнезийлүү; рубелит - кызгылт, марганецтүү; индиголит - көк, полигромдуу Турмалин Катуулугу 7-7,5. С. салм. 3,0-3,2. Узун, тик кристаллдар, чачыранды тегерек агрегаттар (күн турмалин) түрүндө болот. Пневматолит жана гидротерм жолу менен пайда болот. Пироэлектрик катары пайдаланылат. Тунук кристаллы - кымбат баалуу асыл таш; ошондой эле синтез жолу менен алса болот. Турмалин 2-даражадагы асыл жана кооз таш катары пайдаланылат. Турмалиндин ири кендери Россияда (Уралда), АКШда (Калифорния, Мэн, Колорадо), Италияда (Эльба а.) ж. б. жерлерде бар.

 Колдонулган адабияттар 
 «Кыргызстан». Улуттук энциклопедия: 7-том / Башкы ред. Ү. А. Асанов. К 97. Б.: «Кыргыз энциклопедиясы» башкы редакциясы, 2015. - 832 б., илл. ISBN 978-9967-14-125-4

Категория:Минералдар
Жээналиев Нурланбек

Жээналиев Нурланбек 1960-жылы 1-ноябрдаСузак районунун Орто-Азия айылында туулган. 

 1977-жылы Сузак районуна караштуу У. Абдукаимов атындагы орто мектебин, 
 1982-жылы Фрунзе шаарындагы Кыргыз Мамлекеттик Университетинин физика факультетин аяктаган. 
 1982-жылдан баштап Сузак районунун Мичурин, Джерзинский, У.Абдукаимов атындагы орто мектептеринде физика мугалими, окуу бөлүм башчысы, 
 1998-жылдан 2003- жылдары У.Абдукаимов атындагы орто мектебинде директор болуп эмгектенген. 
 
Азыркы учурда Бишкек шаарынын №80 Ш.Назаркулов атындагы мектепте мугалимдик кызматта иштейт. 
Бир канча Ардак грамоталар менен сыйланган.Үй-бүлөлүү.4 баланын атасы. 

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Карбекова Азиза

Карбекова Азиза 1974-жылдын 7-январында Сузак районуна караштуу Октябрь кыштагында туулган. 
 
 1991-жылы У. Абдукаимов атындагы орто мектепти алтын медаль менен аяктаган.1995-жылы Кыргыз Мамлекеттик Улуттук Университетин аяктап, эмгек жолун 1995-жылдан ЖАМУнун “Экономика” кафедрасында окутуучу болуп иштеп баштаган. 
 2002-2010-жылдары БатМУда “Экономикалык дисциплиналар” кафедрасынын башчысы, агрардык- экономикалык факультетте илимий иштер боюнча декандын орун басары болуп эмгектенген. 
 2011- жылы “Жалал-Абад областынын жер ресурстарынын эффективдүү колдонулушу” деген темада кандидаттык диссертациясын ийгиликтүү жактаган. 
 2011-жылдын апрель айынан бери университеттин илим жана аспирантура бөлүмүнүн башчысы болуп эмгектенүүдө. 
 2014-жылы доценттик наамын алган, 1 монографиянын, 1 лекциялык курстун, 1 автордук күбөлүктүн, 50 илимий макаланын, 10 усулдук колдонмонун жана 40дан ашуун сертификаттардын ээси. 
 2010-жылы КР Билим берүү жана илим министрлигинин Ардак грамотасы, КР “ Эне Даңк” медалы, 2012-жылы «КРнын билим берүү отличниги» төш белгиси, 2013-жылы КР «Баатыр эне» ордени менен сыйланган. 
 2014 жылы КР «Акыл Тирек» номинациясы ыйгарылган, Жалал- Абад шаарынын «Ардактуу атуулу». 
 Үй-бүлөлүү 5 кыз, 2 уулдун бактылуу энеси. 

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Чодоева Кимсан

Чодоева Кимсан 1921-жылы 15-сентябрда, азыркы Сузак районунун Кедей-Арык айылында туулган. 
 
 1930-1935-жылдары Багыш мектебинде окуган.Эмгек жолун 1939-жылы жумушчу болуп иштеп баштап, бригадир, кампачы, согуш учурунда аксакалдардын көрсөтмөсү менен колхоздун башкармасы болуп эмгектенип, колхозду «миллионер» наамына жеткизген. 
 Оор мезгилде жетекчилик кызматты мыкты аткаргандыгы үчүн, КПССке кабыл алынган. 
 1947-1949-жылдары Фрунзе шаарындагы Мамлекеттик колхоздордун жетекчи кадрларын даярдоо эки жылдык мектебин бүтүргөн. 
 1952-1954-жылдары Кыргыз Республикасынын Компартиялык мектебин аяктаган.Андан кийинки жылдары Райкомпартиянын катчысы, райондук социалдык бөлүмд үн жетекчиси, финансы бөлүмүнүн жетекчиси, Винсовхоз айыл кеңешинин төрайымы болуп эмгектенип, 
 1963-жылдан «Дружба» совхозунун жаңы курулган балдар бакчасынын жетекчиси болуп иштеп жатып, 
 1964-жылы ардактуу эс алууга чыкса да, 1971-жылга чейин иштеген. 
 Бир нече жолу райондук, областтык кеңешке депутат болуп шайланган. 
 2 кыздын энеси.2014-жылы дүйнөдөн кайткан. 

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Баимбетова Бүсалима

Баимбетова Бүсалима 1924-жылы Жалал-Абад облусундагы азыркы Сузак районунун, Октябрь кыштагында туулган. 
 
 1931- жылы Багыш башталгыч мектебине кирип, аны 1938- жылы бүткөн. 
 Ошол эле жылы Жалал-Абад шаарындагы педогогикалык окуу жайына тапшырып, бүткөндөн кийин, Дзержинский балдар үйүндө көп жылдар мугалим болуп эмгектенген.Андан кийин, колхоздун китепканасында 1955- жылга чейин иштеген. 
 1955-1960 жылдары сельсоветтин төрайымы болуп эмгектенип, кыштактын социалдык абалын оңдоодо чоң эмгек өтөгөн. 
 Дружба совхозу уюшулганда, тамекичилик боюнча бригадир болуп көп жылы иштеген.1977-жылы көп жылдык үзүрлүү эмгеги бааланып, Эмгектин ардагери медалы менен сыйланып, ардактуу эс алууга чыккан. 
 

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Калматов Сабыт

Калматов Сабыт 1925-жылы азыркы Сузак районунун Кашка-Терек айылында туулган. 
 
 Орто мектепти ийгиликтүү аяктап, Кашка-Терек айылындагы мектепте мугалим болуп эмгектенип калат. 
 1950-жылы Омск шаарындагы милиция окуу жайына тапшырып, 1954-жылы бүтүрүп келип, Сузак районунун Кара- Алма айыл бөлүмүндө участкалык милиционер болуп иштеп баштаган. 
 Андан кийинки жылдары Көк-Арт өрөөнүндө участкалык милиционер болуп иштеп, 1960- жылы үй шартына байланыштуу, Октябрь аймактык ооруканасына кампа башчысы болуп которулат. 
 Ал жерде 1965-жылгачейинэмгектенип, 1976-жылгачейин дүкөңчү, дүкөн башчысы болуп иштеп, 
 1976-жылдан өмүрүнүн акырына чейин “Дружба” совхозунда жумушчу болуп эмгектенген. 
 Чынчыл, калыс, эмгекти сүйгөн адам болгон. 
 1981- жылы дүйнөдөн кайткан. 

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Кабиров Сарымсак

Кабиров Сарымсак 1926-жылы азыркы Сузак районунун Сафаровка айылында туулган. 
 
 1940-1943-жылдары 14 жашынан баштап, "Ленин Жолу" колхозунда эмгектенет.Кийин жашы жеткенде, 
 1945- жылы аскерге чакырылып, Улуу Ата Мекендик согушка катышат. 
 Согуштан келгенден кийин, 1947-жылы алгач, киномеханик кесибине окуп, 1949-50-жылдары Жалал- Абадтагы Зооветеринардык окуу жайын бүтүрүп, ветеринардык фельдшер кесибине ээ болот. 
 Андан соң, билимин дагы жогорулатып, 1954-60-жылдары Зооветтехникумун ийгиликтүү аяктап, өрөөндөгү алгачкы кесипкөй ветеринар болгон.Эмгек жолун 1950-1953-жылдары Жалалабад облусунун Октябрь районунун, Фрунзе колхозунда ветфельдшер болуп баштап, 
 1960-1963-жылдары “ Ленин жолу” колхозунда ветеринар, 1963-1981 -жылдары бир нече колхоздордон ирилештирип түзүлгөн «Дружба» совхозунда, ветеринардык врач болуп эмгектенген. 
 Жалпы эмгек стажы 40 жылдан ашып, ак эмгеги бааланып, мамлекет тарабынан көптөгөн Ардак грамоталар жана орден, медалдар менен сыйланган. 
 Согуштун жана эмгектин ардагери көп кырдуу, сырдуу киши болгон. 
 Санжыра айтып, кыргыздын урууларын, казак, хакас жана башка, Энесайдан берки келаткан тукумдар жөнүндө баяндап жана кол жазмаларын калтырган. 
 Ал эми элдик ырлар, макалдарды, санаат сөздөрдү да жыйнап жүргөн. 
 Ошондой эле дары чөптөрдүн сырын изилдеп, кайсы ооруга дары болушун кайсы мезгилде теришин билген, элдик дарыгер болгон. 

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Итикулов Нурмамат

Итикулов Нурмамат 1926-жылы Сузак районунун Сары-Булак айылында туулган. 
 
Мектепти аяктагандан кийин 1947-жьшы Жалал-Абад шаарындагы Зооветеринардык техникумга тапшырып 1950-жылы ийгиликтүү аяктаган. 
Эмгек жолун “Ленин жолу” колхозунда ветеринар болуп иштеп баштаган. 
1963- жылы “Дружба” совхозу уюшулгандан баштап совхоздун мал чарба бөлүмүндө ветеринар андан кийин зоотехник болуп эмгектенген. 
Көп жыл өз кесиби менен үзгүлтүксүз, үзүрлүү эмгектенип, өз кесибин жакшы билген адам катары элдин кадыр баркына ээ болгон. 
Азыркы учурда уулу Итикулов Алмаз ата кесибин аркалап, мыкты зоотехник катары элге таанылып эмгектенип келе жатат. 

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Алашаев Жамшид

Алашаев Жамшид 1927-жылы Сузак районунун Сары-Булак айылында туулган. 
 
 1939-жылдан латын тамгасы менен билим алып, экинчи классты аяктаганда, Улуу Ата Мекендик согуш башталып, окуусун таштап, Токсонов Сыргабай башкарма болуп турган «Сары-Булак» колхозунда, 15 жашынан соко кармап иштей баштаган.Согуш учурундагы, андан кийинки жылдардагы чарбадагы оор кыйынчылыктарды жоюуда эбегейсиз чоң, өз салымын кошкон. 
 1949-жылы үйлөнүп, 5 кыз 8 уулду тарбиялап чоңойтушуп, ошондон ушул күнгө чейин дыйканчылыкта, шахтада, мал чарбасында тынымсыз, үзүрлүү эмгектенип, эл сыйлаган, айылда кадыр-баркы жогору болгон айыл аксакалы. 
 Кайсыл тармакта эмгектенсе да өзүнүн жоопкерчиликтүү адам экенин көрсөтүп, кылган эмгектери бааланып, бир канча медал жана башка сыйлыктар менен сыйланган. 

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Калдыбаев Бүдүн

Калдыбаев Бүдүн 1928-жылы азыркы Сузак районунун Көк-Арт айылында туулган. 
 
 Айылдагы башталгыч мектепти бүткөн соң, коңшу айылга барып окуусун улантат.Өспүрүм кези Улуу согуш маалына туура келип, өзү теңдүү курбулары менен жумуштун эң оор түйшүгүн тарткан. 
 Согуш жеңиш менен аяктагандан кийин, окуусун кайра улантып, бүтүп келгенден кийин, колхоздун мал чарбасында ферма башчы болуп иштеп калат. 
 1951- жылдарда колхоздор ирилешип, Кызыл Октябрь колхозу Красный Октябрь колхозуна кошулганда, Көк-Арт эли Октябрь кыштагына көчүп келе баштайт. 
 1953-жылы Жалал-Абад шаарындагы зооветеринардык окуу жайына тапшырып, атайын орто билимге ээ болот. 
 
 1963- жылдары Октябрь кыштагындагы үч колхоз биригип, Дружба совхозу уюшулат.Ошондон баштап, талаачылык бригадасында бригадир, учетчик болуп, ардактуу эс алууга чыкканга чейин эмгектенген. 
 Чындыкты бетке айткан өткүр мүнөзү, кара кылды как жарган калыстыгы менен эл арасында аброю абдан чоң болгон. 
 Ошондуктан, 1973-жылы Көк- Арт элинин Ынтымакчылыгы уюшулганда, бир добуштан Эл башы (бий)кылып шайлап алышкан.Ошол мезгилден, өмүрүнүн акырына чейин, Көк-Арт элинин маараке-тойлорун башкарып, элдин ыраазычылык алкышын алып келген. 

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Курбанкулов Жаныбек

Курбанкулов Жаныбек 1928-жылы азыркы Сузак районунун Кызыл-Кыя айылында туулган. 
 
 Мектепти бүткөндөн кийин, 1947-жылы Жалал-Абад шаарындагы педагогикалык окуу жайына тапшырып, аны 1950 -жылы ийгиликтүү аяктаган. 
 1954- жылга чейин, Октябрь кыштагында мектепте мугалим болуп эмгектенет. 
 Мамлекеттин жолдомосу менен Фрунзе шаарынан бир жылдык Мамлекеттик Партиялык окуу жайын 1955-жылы бүтүрүп, Октябрь райондук Профсоюз бирикмесинин төрагасы кызматын аркалап келген. 
 1964-1968- жылдары Сузак райком партиясынын инструктору, 1968-1970-жылдары Көк- Жаңгак шаарындагы партиялык уюмдун төрагасы болуп иштеген. 
 1970- жылдан 1972-жылга чейин Дружба совхозунда ферма башчысы болуп эмгектенген. 
 1968- 1972- жылдары Казахстандын Алматы шаарындагы Жогорку Партиялык окуу жайын сырттан окуп бүтүргөн. 
 1972-жылы 44 жашында капилет оорудан көз жумган. 

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Жапаров Капар

Жапаров Капар 1928-жылы Сузак районунун Кызыл-Кыя айылында туулган. 
 
 Башталгыч классты бүткөндөн кийин, Октябрь кыштагына көчүп келишип, согуш убагында, “Красный Октябрь” колхозунда ар кандай тармактарда эмгектенген. 
 Согуш бүткөндөн кийин, Октябрь кыштагынан 7-классты бүтүрүп, Жалал- Абад шаарынан ветеринардын 1 жьшдык курсунан окуп, колхоздо, андан кийин “Дружба” совхозунда учетчик, зав.ферма, кампа башчысы болуп иштеген. 
 1960-жылы КПССтин катарына мүчө болуп өтөт.1985-жылы Сузак совхозуна которулуп, ал жерде 1991-жылы пенсияга чыкканга чейин, бөлүм башчы, парторг, жумушчулар комитетинин төрагасы болуп эмгектенген. 
 Ү зүрлүү эмгеги бааланып, райондук советке депутат болуп шайланып, “Эмгек ардагери” наамы, бир канча ардак грамоталар менен сыйланган. 

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Чокуев Амиракул

Чокуев Амиракул — 1928-жылы азырка Сузак районунун Кедей-Арык айылында туулган. 1943-жылы Багыш сегиз жылдык мектебин, 1947-жылы Жалал-Абад шаарындагы педучилишаны аяктайт. 
 
 1950-жылга чейин мугалим болуп иштейт. 
 1950-1953-жылдары Советтик Армиянын катарында кызмат өтөйт. 
 1954-1959-жылдары Райкомдо, Ленин колхозунда парторг, 1959-жылдан профсоюз уюмдарында, даярдоо боюнча зоотехник болуп эмгектенип, 1995-жылы эс алууга чыккан.Бир канча сыйлыктардын ээси. 

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Акматов Абдыкадыр

Акматов Абдыкадыр 1928-жылы азыркы Сузак районунун Багыш айылында туулган. 
 
Башталгыч мектепти бүткөндөн кийин, зирек болгондугунан, 14 жашынан баштап Багыш селсоветинде иштей баштайт. 
Улуу Ата мекендик согуш башталганда, өзү теңдүү курбулары сыяктуу эле, баардыгы фронт үчүн, баардыгы жеңиш үчүн деген ураандын алдындагы, тылдагы оор турмушту башынан кечирет. 

Согуш бүтүп, жашоо бир нукка түшө баштаган, элүүнчү жылдардын башында, Ош шаарындагы техникумдун бухгалтерлик кесип боюнча бөлүмүнө окууга тапшырат.Окууну ийгиликтүү аяктап келгенден кийин, Октябрь Райкомунун аппаратында бухгалтер болуп эмгектене баштайт. 
 
Андан кийин Багыш селсоветинде иштейт да, Жалал-Абад шаарында “Кыргызсельхозхимия” бирикмеси түзүлгөндө, ошол жакка которулуп, пенсияга чыкканга чейин бухгалтер болуп эмгектенип келген. 

Согуш убагындагы тылдагы каарман эмгеги үчүн, бир топ юбилейлик медалдар жана көптөгөн диплом, грамоталар менен сыйланган. 
2008-жылы дүйнөдөн кайткан. 

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы
Мороз Александр Алексеевич

Мороз Александр Алексеевич 1929-жылы азыркы Сузак районундагы Октябрь кыштагында туулган. 
 
 Мектепти бүткөндөн кийин, Советтик Армиянын катарына чакырылып, 1951-жылы кызматын өтөп келет. 
 Келгенден кийин, Жалал-Абад шаарындагы Зооветеринардык техникумуна тапшырып, аны аяктаган соң, ошол кездеги Фрунзе шаарындагы Айыл чарба институтуна өтүп, 1960-жылы ийгиликтүү аяктайт. 
 1960-1968-жылдары Ноокат районундагы Көк-Жар совхозунда ветеринардык врач, башкы ветеринардык врач болуп эмгектенген. 
 1968-жылы Октябрь кыштагындагы “Дружба” совхозуна башкы вет.врач болуп которулуп келет да, 1972-жылга чейин иштеген. 
 1973-1982-жылдары Жалал-Абад шаарындагы зооветтехникумунда мугалим, Жалал-Абад канаттуулар фабрикасында вет.врач болуп иштеп, 
 1982-жылы кайрадан “Дружба” совхозуна башкы ветеринардык врач болуп которулуп келип, пенсияга чыкканга чейин эмгектенген. 
 Коммунисттер партиясына 1960-жылдан баштап мүчө болгон. 
 Октябрь айыл кеңешине бир канча жолу депутаттыкка шайланган. 
 ’’Эмгектеги артыкчылыгы үчүн” жана “Эмгек ардагери” медалдары, көптөгөн Ардак грамоталары менен сыйланган. 
 2011-жылы каза боягон. 

 Колдонулган адабияттар 
 Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Сузак району
Категория:Багыш айылы